"Setswana Puo ya Gae (HL)/P2 7 DBE/Ngwanaitseele 2018 NSC POTSO 2: DIPOTSO TSE DIKHUTSHWANE Buisa nopolo e e latelang, mme o arabe dipotso. THULAMOTSE – JSS Shole 1 Ditshipi ke tsele, di tla di thula mabota, 2 Di raletse, di a kgopha, di a sila! 3 Ngwana wa motho o metlhwa le lerole, 4 Modumo wa tsona o bipa le dilelo: 5 Lesea le bokoletse, mosadi a tlhaba mokgosi; 6 Monna o rile ke a makala, a diga dikgono, 7 Boraro ba itshelatshela dikgaswanyana 8 Ba swe ba etse go sutela Mathulwe. 9 Ke yole, e bile o fetile, 10 'Lapa le setse le ikgonere. 11 Ke yole, o lebile ga molebelebe, 12 Thulamotse, tlhe, o ne o botsa, re a rapela, 13 O nne o kopa bona, o re leofetse. 14 O raletse phuphu tsa borraetsho. 15 Ga twe kwa re go yang letlhafula ke toro 16 Maruo ga a kitla a fula sesolo, 17 A ka senyetsa base mongwe masimo 18 A ka nwa metsi a letamo 19 A ntlha re ka fudusiwa le sekgwa sele 20 Re tlaa tla go kgobama mo sekakaneng, 21 Re ikora marapo, re ikapara matlalo 22 Sebi sa kgomo re ka se bona kae, 23 Dikgomo di phela ka motshikiri? 24 Kwa morago matlotleng go tlhomilwe; 25 Botlhatlhaganye ba ba mabone; 26 Ditshipi ke tseo mma di a ikepela, 27 Di ile go tlhotlhora lefatshe mogodu, 28 Naare majwana ao, e a ja e omang, 29 Le ka bo le re nathetse re ne re tlaa utlwa? 2.1 Maikutlo a mmoki ke afe ka ga Thulamotse? Tshegetsa karabo ka lebaka. (2) 2.2 Naya ponagalo ya poko e e mo moleng 14 le mosola wa yona. (2) 2.3 Naya sekapuo se se mo moleng 15 le mosola wa sona. (2) 2.4 Tlhalosa mela 22 le 23 go ya ka diteng tsa leboko. (2) 2.5 O ithutile eng go tswa mo lebokong le? (2) [10] Kwalololo e ileditswe Phetla"